PATVIRTINTA

 Marijampolės “Šaltinio” progimnazijos

 direktoriaus 2025 m. balandžio 10 d.

 įsakymu Nr. V- 76 (1.3.E)

**MARIJAMPOLĖS „ŠALTINIO” PROGIMNAZIJOS**

**MOKINIŲ ELGESIO TAISYKLĖS**

**I SKYRIUS**

**BENDROSIOS NUOSTATOS**

1. Marijampolės „Šaltinio“ progimnazijos mokinių elgesio taisyklės (toliau - Taisyklės) reglamentuoja progimnazijos mokinių elgesį, skatinimą ir drausminimą.
2. Taisyklės  parengtos vadovaujantis Lietuvos Respublikos (toliau – LR) Konstitucija, LR Švietimo įstatymu, LR Vaiko minimalios ir vidutinės priežiūros įstatymu, LR Vaiko teisių apsaugos pagrindų įstatymu, Vaiko teisių konvencija, LR Vyriausybės nutarimais, Švietimo, mokslo ir sporto ministerijos norminiais aktais, Bendrosiomis programomis, Patyčių prevencijos ir intervencijos vykdymo Marijampolės savivaldybės bendrojo ugdymo mokyklose tvarkos aprašu, Rekomendacijomis dėl poveikio priemonių taikymo netinkamai besielgiantiems mokiniams, Marijampolės „Šaltinio“ progimnazijos nuostatais bei priėmimo į progimnaziją Mokymo(si) sutartimi.

**II SKYRIUS**

**MOKINIŲ TEISĖS**

1. Nemokamai mokytis progimnazijoje, gauti informaciją apie vykdomas formaliojo ir neformaliojo švietimo programas, ugdymosi formas, dalyvauti svarstant ugdymo proceso organizavimo klausimus.
2. Mokytis pagal savo gebėjimus ir poreikius, įgyti pradinį išsilavinimą, baigti pagrindinio ugdymo 1-ąją dalį.
3. Laisvai reikšti mintis, įsitikinimus, pasaulėžiūrą, išpažinti norimą religiją, jei tai nekenkia kitų asmenų gerovei.
4. Gauti informaciją apie savo pasiekimų vertinimą ir kitą su mokymusi susijusią informaciją.
5. Gauti visuomenės sveikatos priežiūros specialisto, psichologinę ir specialiąją pedagoginę, specialiąją, socialinę pedagoginę, informacinę pagalbą, taip pat socialinę pagalbą, jei tokios pagalbos negali vaikui suteikti tėvai (globėjai, rūpintojai).
6. Mokytis savitarpio pagarba grįstoje psichologiškai ir fiziškai saugioje aplinkoje, turėti higienos reikalavimus atitinkantį mokymosi krūvį ir darbo vietą.
7. Dalyvauti progimnazijos savivaldoje: Progimnazijos taryboje ir Mokinių taryboje.
8. Pagal savo galimybes ir gebėjimus atstovauti progimnazijai olimpiadose, konkursuose, sporto varžybose, akcijose, iniciatyvose ir kituose renginiuose.
9. Burtis į vaikų ir jaunimo organizacijas, dalyvauti neformaliojo ugdymo užsiėmimuose, taikiuose susirinkimuose, kurių veikla neprieštarauja Lietuvos Respublikos įstatymams.
10. Nustatyta tvarka naudotis progimnazijos vadovėliais, biblioteka, informaciniu centru, sporto sale, mokomaisiais kabinetais, kompiuteriais ir kita įranga ar priemonėmis mokymosi tikslais.

**III SKYRIUS**

**MOKINIŲ PAREIGOS**

1. Gerbti valstybinę kalbą, tautos kultūrą ir tradicijas, kitas kalbas ir kultūras. Gerbti Marijampolės „Šaltinio“ progimnazijos simbolius (uniformą, vėliavą, himną), laikytis susitartų vertybių.
2. Laikytis visų Mokymo(si) sutartyje numatytų sąlygų, progimnazijos vidaus tvarką reglamentuojančių dokumentų reikalavimų.
3. Gerbti mokytojus, kitus progimnazijos darbuotojus ir mokinius, nepažeisti jų teisių ir teisėtų interesų.
4. Turėti reikalingus vadovėlius, sąsiuvinius, mokymo priemones ir kitus reikmenis, reikalingus ugdymo procesui.
5. Pamokų, pertraukų, „langų“ ir renginių (jeigu nenumatyta kitaip) metu vilkėti progimnazijos uniformą ([Marijampolės „Šaltinio” progimnazijos mokyklinės uniformos dėvėjimo ir įsigijimo tvarka](https://saltinio.lt/dokumentubankas/download/840/2022m%20uniformos..docx) yra skelbiama progimnazijos svetainėje <https://saltinio.lt/dokumentai>).
6. Atrodyti tvarkingai (apranga, šukuosena, makiažas, papuošalai, manikiūras turi būti kuklūs – netrikdyti aplinkinių ir netrukdyti darbui).
7. Pamokoje nesinaudoti mobiliaisiais telefonais, išmaniaisias laikrodžiais, ausinukais ir kitomis ryšio priemonėmis. Mokytojui pareikalavus, mobiliojo ir kitas ryšio priemones palikti numatytoje vietoje. Ugdymo tikslais pamokoje leidžiama naudotis telefonu mokytojui skyrus užduotį.
8. Pamokoje naudoti tik mokymo(si) procesui reikalingas priemones, po pamokos palikti tvarkingą savo darbo vietą.
9. Draudžiama rinkti ir platinti kitų progimnazijos bendruomenės narių privatumą pažeidžiančią informaciją: nuotraukas, dokumentus; fotografuoti ir įrašinėti kitų progimnazijos bendruomenės narių veiklas ir pokalbius, daryti pamokos ekrano nuotraukas ar kitu būdu fiksuoti tiesioginę vaizdo pamoką, susirinkimą / virtualų susitikimą.
10. Draudžiama vartoti necenzūrinius žodžius, tyčiotis, įžeidinėti aplinkinius, seksualiai priekabiauti (nepageidaujamai užgauliai žodžiu, raštu ar fiziniu veiksmu reikšti seksualinio pobūdžio elgesį).
11. Draudžiama naudoti fizinę prievartą - mušti, stumdyti, spardyti ir pan.
12. Nežaisti azartinių žaidimų progimnazijoje ir jos teritorijoje.
13. Laikytis Mokinių elgesio valgykloje taisyklių.
14. Nesivesti į progimnazijos patalpas ir jos teritoriją pašalinių asmenų, neįsinešti ir nevartoti alkoholio, rūkalų, narkotinių, psichotropinių medžiagų, elektroninių cigarečių, energetinių gėrimų, nesprogdinti pirotechninių priemonių.

**IV SKYRIUS**

**MOKINIŲ SKATINIMAS IR DRAUSMINIMAS**

27. Už labai gerą mokymąsi ir elgesį, aktyvų dalyvavimą renginiuose ir už pasiekimus neformaliojo ugdymo veikloje mokiniai gali būti skatinami:

27.1. klasės auklėtojo, mokytojo, pagalbos mokiniui specialisto padėka elektroniniame dienyne TAMO;

27.2. direktoriaus įsakymu reiškiamomis padėkomis, pagyrimo raštais;

27.3. progimnazijos apdovanojimu „Mokyklos Garbė“;

27.4. dalyvavimu organizuojamose ekskursijose ar išvykose.

 28. Mokiniui, nevykdančiam savo pareigų, nesilaikančiam Mokinių elgesio taisyklių, vengiančiam lankyti pamokas progimnazijoje, priklausomai nuo situacijos, taikomos šios drausminimo priemonės:

 28.1. klasės auklėtojo, mokytojo, pagalbos mokiniui specialisto pastaba žodžiu ir/ar raštu TAMO dienyne;

28.2. mokinio, klasės auklėtojo, mokytojo ir administracijos atstovo pokalbis;

28.3. kreipimasis į VGK dėl reikalingos pagalbos suteikimo mokiniui;

28.4. atskirais atvejais taikomos priemonės, rekomenduojamos LR švietimo ir mokslo ministro 2012 m. rugpjūčio mėn. 28 d. įsakymu Nr. V-1268 „Dėl pritarimo rekomendacijoms dėl poveikio priemonių taikymo netinkamai besielgiantiems mokiniams“.

28.5. Nustačius rūkymo, alkoholio, narkotinių ir psichotropinių medžiagų vartojimo, agresyvaus elgesio, vagysčių progimnazijoje ar jos teritorijoje atvejus, visada informuojami tėvai (globėjai) ir policija.

**V SKYRIUS**

**BAIGIAMOSIOS NUOSTATOS**

29. Šias taisykles tvirtina Marijampolės „Šaltinio“ progimnazijos direktorius, suderinęs su Mokinių taryba.

30. Mokinių elgesio taisyklės skelbiamos progimnazijos interneto svetainėje <https://saltinio.lt/>.

31. Su Mokinių elgesio taisyklėmis klasių auklėtojai mokinius pasirašytinai supažindina kiekvienų mokslo metų rugsėjo mėnesio pirmąją savaitę.

 32. Mokinių elgesio taisyklės gali būti keičiamos ar papildomos pasikeitus teisės aktams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_